text: Team Esbjerg tæt på Champions League
  23 marts 2016 kl. 15.55
  For første gang nogen sinde kan Esbjerg-klubben kvalificere sig direkte til den fineste europæiske håndboldturnering
  Danmark får automatisk to hold med i kvindehåndboldens Champions League. Det meddeler Det Europæiske Håndboldforbund onsdag.  
  Det betyder, at hvis Team-Esbjerg lørdag vinder over Ringkøbing og dermed vinder grundspillet, så er klubben med i Champions League for første gang.
  Team-Esbjerg spillede kvalifikation til Champions League sidste år, men tabte den første kamp.
  TV SYD følger opgøret med en reportage fra kampen lørdag. Se det i TV Syd lørdag kl. 19.30.
  